CELEX: 62014TN0495
Language: et
Date: 2014-06-26 00:00:00
Title: Kohtuasi T-495/14: 26. juunil 2014 esitatud hagi – Theodorakis ja Theodoraki versus nõukogu

1.9.2014   
            
            
               ET
            
            
               Euroopa Liidu Teataja
            
            
               C 292/52
            
         26. juunil 2014 esitatud hagi – Theodorakis ja Theodoraki versus nõukogu
   (Kohtuasi T-495/14)
   2014/C 292/64
   Kohtumenetluse keel: kreeka
   
      Pooled
   
   
      Hagejad: Georgios Theodorakis (Chania, Kreeka) ja Maria Theodoraki (Chania, Kreeka) (esindajad: advokaadid B. Christianos ja S. Paliou)
   
      Kostja: Euroopa Liidu Nõukogu
   
      Nõuded
   
   Hagejad paluvad Üldkohtul:
   
               —
            
            
               mõista kostjalt hagejatele välja summa 1 4 31  193,58 eurot hüvitisena kahju eest, mis tekitati hagejatele kostja õigusvastaste tegudega, ja viivis alates kuupäevast, mil hagejad kaotasid õigusvastaselt oma hoiuste käsutamisõiguse (29/03/2013) kuni kuupäevani, mil kuulutatakse otsus käesolevas kohtuasjas, ning päevades arvutatav viivis alates kuupäevast, mil kuulutatakse otsus käesolevas menetluses, kuni summa täieliku tasumiseni;
            
         
               —
            
            
               teise võimalusena mõista kostjalt hagejatele välja 4/5 eespool nimetatud summast, st 1 1 44  954,86 eurot hüvitisena kahju eest, mis tekitati hagejatele kostja õigusvastaste tegudega, ja viivis alates kuupäevast, mil hagejad kaotasid õigusvastaselt oma hoiuste käsutamisõiguse (29/03/2013) kuni kuupäevani, mil kuulutatakse otsus käesolevas kohtuasjas, ning päevades arvutatav viivis alates kuupäevast, mil kuulutatakse otsus käesolevas menetluses, kuni summa täieliku tasumiseni;
            
         
               —
            
            
               kolmanda võimalusena mõista kostjalt hagejatele välja Üldkohtu kindlaks määratav summa hüvitisena kahju eest, mis tekitati hagejatele kostja õigusvastaste tegudega;
            
         
               —
            
            
               mõista kostjalt hagejatele välja summa 50  000 eurot hüvitisena mittevaralise kahju eest, mis tekitati hagejatele võrdse kohtlemise põhimõtte rikkumisega;
            
         
               —
            
            
               mõista kostjalt hagejatele välja summa 50  000 eurot hüvitisena mittevaralise kahju eest, mis tekitati hagejatele õiguse tõhusale kohtulikule kaitsele rikkumisega; ja
            
         
               —
            
            
               mõista hagejate kohtukulud välja kostjalt.
            
         
      Väited ja peamised argumendid
   
   Käesolevas hagis paluvad hagejad ELTL artikli 340 teise lõike alusel Üldkohtul, kelle pädevus tuleneb ELTL artiklist 268, hüvitada neile kostja õigusvastase tegevusega tekitatud kahju.
   Hagejad väidavad, et kahju tekkis sellest, et kostja, tegutsedes ultra vires ning vastuolus teisese EL õiguse ja EL õiguse üldpõhimõtetega, määras ja järelikult põhjustas hagejate hoiuste vähendamise Cyprus Popular Bank Public Co Ltd. (Laiki Τrapeza) kontodel ning igal juhul aitas sellele kaasa.
   Täpsemalt väidavad hagejad, et kostja pani toime järgmised põhiõiguste ja EL õiguse üldpõhimõtete rikkumised:
   
               —
            
            
               esiteks õiguse omandile rikkumine;
            
         
               —
            
            
               teiseks võrdse kohtlemise põhimõtte rikkumine; ja
            
         
               —
            
            
               kolmandaks õiguse tõhusale kohtulikule kaitsele ja õiguskindluse põhimõtte rikkumine.
            
         
               —
            
            
               Hagejad väidavad, et täidetud on kostja lepinguvälisest vastutusest tekkiva hüvitise tasumise tingimused, nagu need on kehtestatud väljakujunenud kohtupraktikas.